కొమిరెడ్డి రాములు

కొమిరెడ్డి రాములు తెలంగాణ రాష్ట్రానికి చెందిన రాజకీయ నాయకుడు. ఆయన 2004 నుండి 2009 వరకు మెట్‌పల్లి నియోజకవర్గం (ప్రస్తుత కోరుట్ల) ఎమ్మెల్యేగా పని చేశాడు.
రాజకీయ జీవితం
కొమిరెడ్డి రాములు 1970 లో ఉస్మానియా యూనివర్సిటీ నుండి న్యాయవిద్యను పూర్తి చేశాడు. ఆయన 1968 లో వెంకటరావుపేట్ సర్పంచ్‌గా పని చేసి 1985లో మెట్‌పల్లి నియోజకవర్గం నుండి స్వతంత అభ్యర్థిగా ఓడిపోయి ఆ తరువాత ఢిల్లీకి వెళ్లి సుప్రీంకోర్టు న్యాయవాదిగా స్థిరపడ్డాడు. రాములు 1998 లో మెట్‌పల్లి నియోజకవర్గంకు జరిగిన ఉప ఎన్నికల్లో ఆయన భార్య కొమిరెడ్డి జ్యోతిని కాంగ్రెస్‌ పార్టీ తరుపున పోటీ చేయించి గెలిపించుకున్నాడు. 

కొమిరెడ్డి రాములుకు 2001 లో కాంగ్రెస్‌ పార్టీ టిక్కెట్‌ నిరాకరించడంతో జనతా పార్టీ అభ్యర్థిగా పోటీ చేసి ఎమ్మెల్యేగా అసెంబ్లీకి ఎన్నికయ్యాడు. అనంతరం కాంగ్రెస్‌ పార్టీ అనుబంధ సభ్యుడిగా కొనసాగాడు. ఆయన ఎమ్మెల్యేగా ఉన్న సమయంలో గ్రామ పంచాయతీగా ఉన్న మెట్‌పల్లిని పురపాలక సంఘంగా అప్‌గ్రేడ్‌ చేయించాడు. ఆయన హయాంలోనే మెట్‌పల్లిలో ప్రభుత్వ డిగ్రీ కళాశాల మంజూరు చేయించి నగరబాటలో భాగంగా వైఎస్ రాజశేఖర్ రెడ్డిని మెట్‌పల్లికి తీసుకువచ్చాడు.  
ఎన్నికల్లో పోటీ
సం.నియోజకవర్గంవిజేత  పార్టీప్రత్యర్థిపార్టీ1985మెట్‌పల్లిచెన్నమనేని విద్యాసాగర్ రావుబీజేపీ కొమిరెడ్డి రాములుస్వతంత్ర1994మెట్‌పల్లిచెన్నమనేని విద్యాసాగర్ రావుబీజేపీకొమిరెడ్డి రాములుకాంగ్రెస్1999మెట్‌పల్లితుమ్మల వెంకట రమణారెడ్డిబీజేపీకొమిరెడ్డి రాములుకాంగ్రెస్2004మెట్‌పల్లికొమిరెడ్డి రాములుజనతా పార్టీకల్వకుంట్ల విద్యాసాగర్ రావుస్వతంత్ర2014కోరుట్లకల్వకుంట్ల విద్యాసాగర్ రావుటీఆర్ఎస్కొమిరెడ్డి రాములుకాంగ్రెస్

మరణం
కొమిరెడ్డి రాములు మూత్రపిండాల వ్యాధితో బాధపడుతూ ఆరోగ్యం విషమించడంతో హైదరాబాద్‌లోని ఓ ప్రైవేట్ ఆసుపత్రిలో చికిత్స పొందతూ 2023 ఏప్రిల్ 4 న మరణించాడు.

మూలాలు

వర్గం:2023 మరణాలు
వర్గం:భారత జాతీయ కాంగ్రెస్ నాయకులు